રંગની બેઠક કોની સાથે હોય છે એના પરથી એ રંગની ચાલચલગતનું પ્રમાણ મળી જાય છે, જેમ કે લાલ રંગ કોઈ વ્યક્તિનાં કપાળની બરોબર વચ્ચે બેઠો હોય તો એના માટે જોનારનો અહોભાવ વધી જાય છે, કેમ કે એ રંગ પોતાની બેઠક અને સોબત પરથી ‘ચાંલ્લા’ અથવા ‘તિલક’ તરીકેનો દરજ્જો પ્રાપ્ત કરી બહુમાન મેળવી જાય છે પણ એ જ લાલ રંગ જ્યારે નેતાઓ કે સરકારી અધિકારીઓની હાફ ગર્લફ્રેન્ડ કે હાફવાઇફ જેવી ડિયરેસ્ટ બની ગયેલી તેમની સરકારી સફેદ ગાડીનાં મસ્તક પર, સિંદૂરની જેમ ચમક્યા કરતો હોય ત્યારે રસ્તામાં કે રસ્તાની આજુબાજુ ચાલતા મારા તમારા જેવા આમ આદમીને, ‘દૂર હટો… દૂર હટો… એ દુનિયા વાલો હિંદુસ્તાન હમારા હૈ’ જેવી રાષ્ટ્રભક્તિના પડદા પાછળ રહીને લુખ્ખી દમદાટી આપતા કોઈ ફૈંઁ ટપોરી જેવો લાગે!